**Tiedote KOSKI-käyttäjille ja koulutustoimijan vastuukäyttäjille 18.9.2020**

Hyvät KOSKI-käyttäjät ja koulutustoimijan vastuukäyttäjät!

Ohessa tiedotettavia asioita KOSKI-tiedonsiirtoihin ja tietojen tallentamiseen liittyen. Tiedottaviin asioihin liittyvissä ja muissa kysymyksissä olkaa tuttuun tapaan yhteydessä KOSKI-palveluosoitteeseen (koski@opintopolku.fi).

Ks. myös KOSKI-tiedonsiirtoprotokollan muutoshistoria: <https://github.com/Opetushallitus/koski/blob/master/tiedonsiirtoprotokollan_muutoshistoria.md>.

”KOSKI-data - vertailuaineistoja ja tiedonhyödyntäjien raportteja”-sivu, jonne kerätään kaikki tiedonhyödyntäjien (Tilastokeskus, rahoituksen laskenta jne.) KOSKI-datan pohjalta tuottamat raportit sekä vertailut muihin tietolähteisiin: <https://confluence.csc.fi/pages/viewpage.action?pageId=85036904>.

**1. Kaikille koulutusmuodoille yhteiset asiat**

**Yleissivistävän koulutuksen valtionosuusrahoituksen laskennan syksyn 2020 ennakkoraportit julkistettu:** Valtionosuudet-yksikkö on julkaissut KOSKI-datan pohjalta tehdyt syksyn 2020 ennakkoraportit liittyen yleissivistävän koulutuksen valtionosuusrahoituksen laskennan tunnuslukuihin. Ennakkoraportit löytyvät kootusti KOSKI-wikin sivulta ”KOSKI-data - vertailuaineistoja ja tiedonhyödyntäjien raportteja” (<https://confluence.csc.fi/pages/viewpage.action?pageId=85036904>) kootusti otsikon ”Yleissivistävän koulutuksen valtionosuusrahoituksen laskennan ennakkoraportit (syksy 2020)” alle. Kaikkien koulutuksen järjestäjien pyydetään tutustumaan raporteilla oleviin tunnuslukuihin omien organisaatioidensa osalta ja tarkistamaan, vastaavatko luvut todellisuutta. Jos raporttien kautta selviää, että KOSKI-datassa on puutteita ja virheitä, koulutuksen järjestäjän on pyrittävä korjaamaan puuteet ja virheet välittömästi. Syksystä 2020 alkaen yleissivistävän koulutuksen valtionosuuslaskennan rahoitus alkaa käyttää KOSKI-dataa niin, että viimeisetkin erilliset tiedonkeruut on tarkoitus jättää pois kevääseen 2022 mennessä. Tämän vuoksi olisi tärkeää, että jokainen koulutuksen järjestäjä viimeistään syksystä 2020 alkaen luo organisaatiossaan sellaiset tiedonhallintaprosessit, että KOSKI-dataa pidetään kunnossa jatkuvasti.

**Yleissivistävän koulutuksen valtionosuuslaskennan tunnuslukuraportit KOSKI-raporttikäyttöliittymään:** KOSKI-tiimi on kehittämässä KOSKI-raporttikäyttöliittymään raportteja, joilla koulutuksen järjestäjät voivat ottaa yleissivistävän koulutuksen valtionosuusrahoituksen laskennan käyttämät tunnusluvut mille päivälle tahansa omista organisaatioistaan. Raportit pystyy tulostamaan niistä organisaatioista, joiden KOSKI-tietoihin käyttäjällä on oikeus. Tällä hetkellä tuotannosta löytyy valtionosuusrahoituksen laskennan käyttämien tunnuslukujen raportti liittyen esiopetuksen tunnuslukuihin, mutta tarkoitus on saada vastaavat raportit jokaisesta yleissivistävän koulutuksen koulutusmuodosta perusopetukseen valmistavaa opetusta lukuun ottamatta syyskuun 2020 loppuun mennessä.

**2. Esiopetus**

**Lisäyksiä ja korjauksia esiopetuksen tietojen tarkistusraportille:** Esiopetuksen opiskeluoikeus- ja suoritustietojen tarkistusraportille on tehty seuraavat lisäykset ja korjaukset:

* Lisätty sarake "Koulutus", joka kertoo, onko kyseessä päiväkodin vai perusopetuksen esiopetus.
* Lisätty päätason suorituksen vahvistuspäivä omaksi sarakkeekseen.
* Lisätty uusi sarake "Opiskeluoikeuden tila raportin tarkasteluajankohtana", joka kertoo, mikä opiskeluoikeuden tila oli tulostusparametreissa valittuna päivänä.
* Poistettu nykyinen sarake "Erityisen tuen päätös: Erityisryhmässä".
* Vaihdettu sarakkeisiin B ja C oikeat nimet.

**3. Perusopetukseen valmistava opetus**

**Korjauksia perusopetukseen valmistavan opetuksen tietomalliin ja käyttöliittymään:** Perusopetukseen valmistavan opetuksen KOSKI-tietomalliin ja -käyttöliittymään on tehty seuraavat korjaukset:

* Jos siirretään perusopetuksen oppiainesuoritus, jossa on suoritustapana erityinen tutkinto, ei vaadita enää oppiainesuoritukselle laajuutta. Järjestelmätoimittajia pyydetty korjaamaan omaa tiedonsiirtoaan niin, että jos perusopetukseen valmistavan opetuksen suoritukseen siirretään erityisenä tutkintona suoritettu perusopetuksen oppiaine (joko perusopetuksen oppimäärän tai perusopetuksen vuosiluokan mukaisena), niin tällaiselle osasuoritukselle ei siirretä laajuutta.
* Näytetään käyttöliittymässä perusopetukseen valmistavan opetuksen oppiainesuorituksen suorituskieli, jos tieto suorituskielestä on siirretty.

**4. Lukiokoulutus**

**Lisäyksiä ja korjauksia lukiokoulutuksen tietojen tarkistusraportille:** Lukiokoulutuksen opiskeluoikeus- ja suoritustietojen tarkistusraportille on tehty seuraavat lisäykset ja korjaukset:

* Lisätty tulostusparametreihin mahdollisuus tehdä valinta "Raportille valitaan kaikki kurssisuoritukset riippumatta niiden suoritusajankohdasta" tai "Raportille valitaan vain sellaiset kurssit, joiden arviointipäivä osuu yllä määritellylle aikajaksolle" samalla periaatteella kuin aikuisten perusopetuksen raporteissa.
* Nimetty sarake "Yhteislaajuus" uudestaan. Uudeksi nimeksi "Yhteislaajuus (kaikki kurssit)". Sarakkeen selite löytyy raportilta.
* Lisätty sarakkeet "Yhteislaajuus (suoritetut kurssit)", "Yhteislaajuus tunnustetut kurssit" sekä ”Yhteislaajuus (hylätyllä arvosanalla arvioidut kurssit). Sarakkeiden selitteet löytyvät raporteilta.

Terveisin,

KOSKI-tiimi